Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5006

(2) E szerződés 1986. január 1-jén lép hatályba, feltéve, hogy addig az időpontig valamennyi megerősítő okiratot letétbe helyezik, valamint az Európai Szén- és Acélközösséghez történő csatlakozás valamennyi okiratának letétbe helyezése azon a napon megtörténik. Ha azonban az 1. cikk (1) bekezdésében említett államok közül megerősítő és csatlakozási okiratát nem mindegyik helyezi kellő időben letétbe, a szerződés azon másik állam tekintetében lép hatályba, amely okiratait letétbe helyezte. Ebben az esetben az Európai Közösségek Tanácsa egyhangú határozattal haladéktalanul elfogadja az e szerződés 3. cikkének, valamint a csatlakozási okmány 14., 17., 19., 20., 23., 383., 384., 385., 386., 388., 397. és 402. cikkének, továbbá az említett okmány I. mellékletében található, a különféle bizottságok összetételéről és működéséről szóló rendelkezéseknek, és az okmányhoz csatolt, az Európai Beruházási Bank alapokmányáról szóló 1. jegyzőkönyv vonatkozó cikkeinek azokat a kiigazításait, amelyek elengedhetetlenné válnak; a Tanács egyhangúlag azt is kinyilváníthatja, hogy a fent említett okmány azon rendelkezései, amelyek kifejezetten arra az államra vonatkoznak, amely megerősítő és csatlakozási okiratát nem helyezte letétbe, hatályukat vesztik, illetve e rendelkezéseket kiigazíthatja.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes